
Tanulásban akadályozott gyermekek szorongása

Dolgozatom célja felmérni a tanulásban akadályozott gyermekek szorongásának mértékét. Továbbá igazolni, vagy elvetni azt a feltételezést, miszerint a tanulásban akadályozottság, illetve a tanulásban akadályozott gyermekek intellektuális képességzavarából, tanulási korlátaiból eredeztethető eltérő élet-tapasztalatok valós rizikófaktorként szolgálnak a szorongás kialakulására többségi iskolában tanuló, ép értelmű, optimális fejlődésmenettel rendelkező kortársaikkal szemben.
Dolgozatomban a tanulásban akadályozottság, illetve a tanulásban akadályozott gyermekek, valamint a szorongás több aspektusból történő bemutatása után, empirikus kutatásom eredményeinek tükrében keresem a metszéspontot a tanulásban akadályozottság és a szorongás kapcsolatában.



